NETFLIXOVA SERIJA
Strogo čuvani zatvor Diavata, Grčka.
Jesi li to već činio? Izbo nekoga u zatvoru?
Jesam.
Prenapučen je i zapušten.
Nisam mislio da ću u zatvoru upotrebljavati bušilicu.
U tom su zatvoru neki od najopasnijih zatvorenika u zemlji.
Nesretan slučaj. Zgrabio sam nož i ubo ga.
Služim kaznu zbog oružane pljačke fantomkom.
Sva trojica su ozbiljni prijestupnici.
I nova vrsta kriminalaca, krijumčari ljudi.
Sva petorica dobili smo po 55 g.
Kazna mi je 109 godina zbog krijumčarenja ljudi.
Ovdje provodim sljedeći tjedan.
Ali nisam prvi put iza rešetaka.
Ja sam Raphael Rowe.
U Britaniji sam osuđen za ubojstvo koje nisam počinio
i osuđen na doživotnu kaznu bez mogućnosti pomilovanja.
Dugih 12 godina dokazivao sam nedužnost.
Sada putujem svijetom u nastojanju da otkrijem kako je zapravo
u najtežim zatvorima na svijetu.
Idem u zatvor Diavata na sjeveru Grčke.
To je zatvor u kojem drže ubojice, lopove, pljačkaše
i još svakojake prijestupnike.
No među tim zatvorenicima, sve je više krijumčara ljudi.
Nakon ratova u Iraku i Siriji, u posljednjem desetljeću
više od milijun ilegalnih migranata ušlo je u Grčku
u potrazi za novim životom.
Ali najmanje 20 000 ih je poginulo na opasnom putu u Europu
zbog rizika kojima ih izlažu krijumčari ljudi.
Da bi obeshrabrile krijumčare ljudi,
vlasti izriču iznimno duge kazne.
U nekim slučajevima, na stotine godina.
Krijumčari ljudi djeluju u sjeni.
Nekima su nevidljivi,
ali u ovom zatvoru ih je mnogo.
Mijenjaju li se oni koji završe u zatvoru?
Saznat ću to.
Brinem se oko toga što me čeka u ovom strogo čuvanom zatvoru.
Prepun je najgorih grčkih kriminalaca,
i prenapučen je zahvaljujući velikom priljevu krijumčara ljudi.
Čak i prije ove krize,
grčki zatvori nisu bili dovoljno financirani i bili su poznati po nasilju.
Dođi.
To je to.
Okreni se i pogledaj me. Drogiraš li se?
Ne, ne drogiram se.
Molim te, skini odjeću i odloži je tamo.
Molim te, otvori usta.
Na koljena.
Trebam uzorak urina.
Je li čest slučaj da zatvorenici koji dolaze ovamo
-imaju drogu u sebi? -Da.
Otprilike 50 %. Obično tablete.
I heroin.
Iznenadio sam se što je rekao da 50 % zatvorenika
koji prolaze kroz ovaj prostor za pregled ima drogu u sebi.
Testovi su negativni. Dođi, uđi.
Ćeliju za dvojicu dijelit ću s još trojicom muškaraca.
Ovamo je poslano više od 100 krijumčara ljudi
od početka migrantske krize u Grčkoj.
Istina je da većina zatvorenika dolazi iz inozemstva.
Zatvor ne bi imao problema s prenapučenošću
da su u njemu samo grčki zatvorenici.
Broj jedan je tvoja ćelija. Možeš ući.
Na zahtjev zatvora,
zatvorenici se neće koristiti pravim imenima.
Bok.
Odakle god bili, većina zatvorenika govori grčki ili engleski.
-Bok. -Bok.
-Ja sam Nico. -Nico.
-Da. -Drago mi je, Nico.
-Johnny. -Drago mi je, Johnny.
-Antonis. -Antonis.
Raphael. Boravit ću ovdje s vama, dečki.
-Da. -Koji je moj?
-Ovaj. -Ovo je moj? Dobro.
Ova tri tipa ovu ćeliju dijele posljednjih pet mjeseci.
Odakle si?
-Iz Londona. -London.
-Iz Engleske. -Engleske.
Svi ste različitih nacionalnosti, zar ne? Niste Grci.
Ja sam Grk.
-Ti si Grk? -Da.
Albanija, Afganistan.
Recite mi kako ovdje funkcioniraju stvari.
Kakva je svakodnevna rutina.
Vrata otključavaju u 8.20.
Do 12.30.
Onda se dijeli hrana.
U 14.30 otvaraju vrata…
do 20.40.
Nakon toga slijedi jelo.
Svaki je dan isti.
Vjerojatno je najvažnije pitanje:
tko bira što ćete gledati na televiziji?
Stari.
Ne, svi zajedno, prijatelju.
Ovdje smo prijatelji. Svi smo prijatelji.
Dobro. Koliko ste dugo u zatvoru?
U zatvoru sam već deset godina zbog ubojstva.
U ovaj zatvor došao sam prije dvije godine jer ima odjel za odvikavanje.
Drogirao sam se.
-A ti, Johnny? -Drugi sam put u zatvoru.
Prvi put, hašiš.
Nakon drugog puta, hašiš.
Kad si prvi put zbog hašiša završio u zatvoru, nisi naučio lekciju.
Posao. On je poslovni čovjek.
Ubojstvo, krijumčarenje droge…
Da.
Krijumčarenje ljudi.
Krijumčarenje.
Krijumčarenje ljudi?
Izašao sam izvan ćelije u krilo u kojemu se nalazim.
Strpali su me u ćeliju s ubojicom,
krijumčarom ljudi i trgovcem drogom.
Sva trojica su ozbiljni prijestupnici.
Ozbiljna su to kaznena djela, kako god okrenuli.
Ali ne znam detalje.
I svi se čine kao dobri dečki.
Blok će uskoro biti zaključan jer pada noć.
U ćeliji imamo čučavac,
ali nema tople vode.
Jako je hladna.
Kažu da je nema gotovo tjedan dana.
Ovo guši,
nas četvorica stisnuti smo u nekoliko četvornih metara.
Ovo je moj prostor za spavanje.
Imaju stvari u ćelijama: televizor, piće.
Znači, ima nekih udobnosti.
Ali ćelija je ćelija.
To je malen prostor.
I to se osjeća.
Sjediš ovdje i osjećaš to.
DRUGI DAN
Ovo mi je prvo jutro u zatvoru Diavata.
Kako spavati s četvoricom muškarca koji ispuštaju zvukove,
ali Johnny očito može.
Johnny!
Hrče li tako svake noći?
To nije ništa, vjeruj.
Hrčeš. Stvarno.
Ne.
Da?
Ne može vjerovati. „Ne, ne hrčem.“
Što znači da sam mu ja prvi rekao. Možda uslijedi okršaj?
U 8.20 vrata ćelije se otvaraju i vrijeme je za posao.
Novca je malo od grčke financijske krize otprije 10 g.
pa nema dovoljno novca za održavanje zatvora.
Danas mi je zadatak raditi s afganistanskim cimerom Nicom
koji zbog ubojstva služi doživotnu i imao je problema s drogom.
Nico.
Budući da ima majstorska znanja,
tražili su da popravi toplu vodu i naoružali su ga alatima za taj posao.
Dakle, što radimo danas?
To je puknuta cijev koju treba popraviti.
Kao da planiramo bijeg. Mnogo je materijala, kamenja.
Gotovo tjedan dana zatvorenici nemaju toplu vodu.
Kako to da ti to radiš? Zašto ne dođu…
majstori izvana i ne riješe ovo?
Ako si zatvorenik s nekim vještinama ili imaš zanat, možeš to obaviti.
Rad u zatvoru znači da ćemo biti prije pušteni.
U zatvoru Diavata vješto su se domislili
kako riješiti manjak novca.
Zatvorenici su zauzeti održavanjem vlastitog zatvora.
Umjesto novca, nagrađeni su smanjenjem kazne.
Kad bih znao da će mi za svaki dan dok ovo radim umanjiti kaznu,
radio bih ovo svaki dan.
Ova?
-Ovdje? -Da.
Nikad nisam mislio da ću u ćeliji rabiti pneumatsku bušilicu.
U strogo čuvanom zatvoru radim bušilicom.
Ne mogu biti bliže vanjskom zidu.
Nisi u iskušenju da probušiš ovaj zid i pobjegneš?
-Ne. -Ne?
U vanjskom svijetu nisam bio deset godina.
Neću to učiniti. Idemo.
Da. Napredovali smo.
Napokon smo našli cijev.
Umoran si.
Želiš odmor?
Da. Odmorimo se.
Vraćamo se u blok jer vrijeme je ručka.
Naš su obrok skuhali zatvorenici
i iznenađen sam što je, unatoč nedostatku novca,
hrana, za zatvor, odlična.
Imamo ribu,
pire krumpir,
ciklu.
Ne hvataju krivine, porcije su izdašne.
Ovo je jako dobro. Johnny, zašto ne jedeš?
Nisam gladan, u 11 sam jeo kukuruzne pahuljice. Sit sam.
I imaš dosta rezerve.
Jutros sam mu donio mlijeko dok je još spavao.
Hranim ga jer je star.
Mora se priznati da je u godinama.
Poštujemo ga, stariji je od nas.
Kukuruzne pahuljice.
Litra mlijeka s pahuljicama.
Poslijepodnevno otključavanje, vrata se otvaraju elektroničkim putem,
i zatvorenici ponovno izlaze iz ćelija da bi se družili,
išli na posao, telefonirali.
Neki su izašli, a neki nisu, jer ovdje je režim liberalan.
Malo je opuštenije nego u nekim drugim zatvorima.
Prije no što se Nico i ja vratimo na posao,
zanima me kako je njegov put u Europu završio time da je počinio ubojstvo.
Nico je iz Afganistana. Prokrijumčaren je ovamo sa samo 17 godina,
tijekom rata između talibana i američkih snaga.
Gdje si odrastao?
U Mazar-i-Sharifu.
Otac mi je umro prije mog rođenja.
Bio sam jedan od petero braće
pa sam morao pomagati majci.
Bili smo jako siromašni.
Često nismo imali hrane.
Kako si ušao u Grčku?
Prešao sam Iran pa Tursku.
U kamionu nas je bilo 120.
Krijumčaru sam platio 500 dolara.
Vozili smo se 13 sati bez prestanka.
Mijenjaš vozila i noću boraviš u planinama.
Jednu noć sam proveo u Turskoj plativši 1200 eura,
a sutradan sam bio u Grčkoj.
Koliko je od tih 120-ero s kojima si putovao uspjelo?
Rijetki su uspjeli. Oni bez novca završili su u zatvoru…
dok nisu uspjeli platiti.
Tretirali su ih kao robove.
Neki su umrli od gladi, neki su umrli od žeđi.
Mnoge je u Iranu uhitila policija.
Ako bi ih našli u planinama, ustrijelili bi ih.
Dospio si u Grčku i postao si ilegalni imigrant.
Kako si preživljavao?
Jedino sam mogao raditi na farmi.
Radio sam pet do sedam mjeseci.
Strpljivo sam tražio novac, a on me ignorirao.
Što si učinio?
Rekao sam mu da ću mu nauditi ako ne plati.
Zgrabio sam nož i ubo ga.
Ubo si ga samo jedanput?
Da, samo jedanput, ali nažalost, bilo je kobno.
Ubo sam ga ovdje.
Ubo si ga…
Nisam ga namjeravao ubiti. Nije bilo s predumišljajem.
Jesi li se u zatvoru drogirao?
Droga ti je omogućavala bijeg od stvarnosti?
Nakon mamine smrti, šest mjeseci sam bio na heroinu.
To je bilo poput smrtne kazne.
Nisam imao nimalo volje za život.
Vrijeme je da se Nico i ja vratimo cijevi za toplu vodu.
Nico očito ima velikih problema i bijesan je,
a ima mi još što reći o svojoj povijesti nasilja.
Odlučio sam ovo raditi
da ne mislim na kaznu.
Ispunjavam vrijeme ne razmišljajući o sranjima,
poput toga da sam nekog ubo ili droge.
Jesi li nekoga ubo u zatvoru?
Jesam.
Je li osoba umrla?
Nije umro. Bio je teško ozlijeđen.
Zašto si ga ubo?
Jer mi je dugovao novac.
Koliko si ga puta ubo?
Ubo sam ga triput. Dali su mi još deset godina.
Završio sam u zatvoru plativši za to.
Tako je to. Kad učiniš nešto loše, moraš platiti.
Još pokušavam shvatiti Nicoa.
Malo mi je zagonetan,
jer njegovo je iskustvo krijumčarenja iz zemlje u zemlju
da bi imao bolji život, znatno utjecalo na njegovo mentalno stanje.
Prošao je tako tužno putovanje,
ali ubio je drugog čovjeka, ničim izazvan.
Kaže zbog novca, ali u zatvoru je učinio gotovo isto.
Vlasti to sigurno brine.
Važno je da je odslužio 10 g. od doživotne kazne
i kaže da se za to vrijeme promijenio.
Nicova priča je podsjetnik
da ovaj zatvor nosi mnogo potencijalnih opasnosti.
U mom zatvorskom krilu čuvari pretražuju ćeliju
u potrazi za mobitelima, drogom ili oružjem.
Dakle, rade li to svaki dan? Pretražuju ćelije?
Pretražujemo svaki dan,
svaki dan drugi kat i drugu ćeliju.
Prvo zatvorenike udaljimo iz ćelija
i sve ih pretražimo.
A onda uđu čuvari i pretraže samu ćeliju.
Može biti problematično,
zatvorenici se živciraju jer pretražujemo njihov dom.
Što traže?
Drogu, domaće vino, ručno izrađene noževe.
Ovoga puta nema ničega.
Ali viši čuvar Dimitri Petropoulos
želi mi pokazati da to nije uvijek slučaj.
Dođi vidjeti neke od stvari koje smo zaplijenili zadnjih godina.
To nalazite u ćelijama? Ovo je ozbiljno oružje.
Neka oružja su vrlo zanimljiva.
Obično ne pretražujemo vjerske predmete,
ali i oni mogu biti opasni.
Bez obzira na to koliko su zatvorenici ljubazni, uvijek morate biti oprezni.
LJUBAV PREMA ČOVJEKU MORA VODITI NAŠA SRCA I DUŠE
TREĆI DAN
Provodim treći dan kao zatvorenik u zatvoru Diavata u Grčkoj.
Čuvari nas nisu došli pustiti. Sad ćemo raditi.
Nema kvake s unutarnje strane vrata.
Do devet su se svi moji cimeri primili posla,
čime smanjuju kazne dan po dan.
Nico još pokušava popraviti zatvorsku toplu vodu.
Johnny, koji je ovdje zbog dilanja droge, radi u zatvorskom dućanu.
Antonis, osuđeni krijumčar ljudi,
ima privilegirani posao kuhanja kave za zaposlenike zatvora.
Radi svaki dan koji može da bi si tako smanjivao kaznu.
Živio.
Dobro.
Antonis je ponudio pokazati mi dvorište za vježbu.
Zaslijepi vas kad izađete van.
Ako trebate podsjetnik na to da smo u strogo čuvanom zatvoru u Grčkoj,
samo trebate pogledati nadzorni toranj i čuvara
koji ima nešto poput automatske puške.
Antonis se toliko trudi radom smanjiti kaznu
da gotovo nikad ne izlazi.
Odavno nisam bio ovdje.
Kad si posljednji put izašao?
Prije osam mjeseci.
Pokušavam shvatiti.
Želiš mi reći da nisi izašao u ovo dvorište za vježbu
osam mjeseci?
-Da. -Zašto?
Zbog posla. Stalno radim.
-Što je ovo? Ovo su utezi? -Da.
Sad kad sam ovdje, imam priliku vidjeti zatvorsku teretanu.
Ovo je prostor za vježbu.
Nema novca za pravu opremu za teretanu,
ali improviziraju.
O, Bože. Teško je.
To su bočice za vodu ispunjene pijeskom.
Dobro.
Odlučio sam odmjeriti snagu s Kostasom, koji izgleda kao ozbiljan dizač utega.
Ja dižem prvi.
-Dobro? -Da.
Ovo je lagano.
Kostas mi pokazuje što on može.
Pravi se važan. To je to.
Ali krupniji je od mene, zar ne?
Znao sam da Antonis služi dugogodišnju kaznu zbog krijumčarenja ljudi,
što je u Grčkoj danas klasificirano kao teško kazneno djelo
koje ugrožava sigurnost granica i živote migranata.
Kako si se uključio
u krijumčarenje ljudi?
Moj prijatelj je to radio.
Pomagao sam mu.
Jedan tip je iznajmljivao kombije
pa sam spojio njih dvojicu.
Znao si da će krijumčariti?
Da.
Što se dogodilo?
Policija nas je uhitila.
Sva petorica dobili smo po 55 godina.
Odslužuješ 55-godišnju kaznu?
I kaznu od 500 000 eura.
Prihvaćaš li svoju krivnju za ono što se događalo?
Ja sam ih samo spojio.
Nisam odgovoran za poslije.
Nisam to shvaćao ozbiljno. Svatko je to mogao učiniti.
Kaže da je imao malenu ulogu, a dobio je 55 godina.
Nije mislio da čini nešto loše. To mi je rekao.
Ma što bila istina u njegovoj priči,
Antonis je jedan od više od stotine krijumčara ljudi u ovom zatvoru,
više od četvrtine zatvorenika.
Uz problem s toplom vodom,
u ovoj urušenoj zgradi izbila je nova kriza.
Raphaele. Imaš li minutu?
Pokvario se rezervni generator struje.
Zamolili su me da pomognem popraviti ga s Kostasom,
koji me jutros nadmašio u dizanju utega.
Kosta?
Obojica ćete raditi na generatoru.
Dobro. Vidimo se.
Dobro.
Popravit ćemo generator.
Popravit ćemo ispušnu cijev.
Kostas je 36-godišnji vozač kamiona
koji ima ključnu ulogu u održavanju zatvora,
zahvaljujući mehaničarskim vještinama.
Daj mi…
-Ovo? -Da.
-I drvo. -I drvo?
Koliko se dugo ovim baviš?
Tri godine.
Jesi li toliko dugo u zatvoru?
Da.
Ispalo je da je Kostas bio pripadnik istoga krijumčarskog lanca
kao i moj cimer Antonis.
Pričaj mi o kaznenom djelu koje si počinio.
Krijumčarenje ljudi.
Moja je zadaća bio prijevoz.
Ti su ljudi došli do tursko-grčke granice i ja sam ih prevezao,
kamionom sam ih prebacio u Solun.
Stavljam se u tvoj položaj.
Razmišljam o tome kako bi bilo da sam vozio.
Kako ljudi koje se krijumčari uđu u kamion?
Na autocesti.
Na nekim mjestima postoje javni zahodi,
čekali bi, a mi bismo ih utovarili.
Devedeset devetero ljudi.
Kamioni su bili veliki, s mnogo prostora.
Kako su te uhvatili?
Stao sam na benzinskoj.
Tamo me zaustavila policija.
Kolika ti je kazna?
Kazna mi je 109 godina zbog krijumčarenja ljudi.
Stotinu i devet godina?
Tako funkcionira grčki sustav i ma koliku kaznu dobio,
najviše ćeš odslužiti 20 godina. To je maksimum.
I dvadeset godina je dugo.
Zašto si to učinio?
Moj glavni motiv bio je novac.
Koliko su ti platili?
Stani, molim te.
Dobro.
Ne čudi me što ne želi reći.
Migranti često krijumčarima plaćaju tisuće eura.
Krijumčarenje samo 99-ero ljudi
Kostasovoj bandi moglo je donijeti više od pola milijuna eura.
Nastavimo.
Nikom nisam naudio. Nikoga nisam ubio.
Doprije par godina krijumčarenje ljudi bilo je prekršaj.
Sad je to kazneno djelo. Mislim da je to neproporcionalno.
Možda sam prijestupnik, ali to nije teško kazneno djelo.
Kad sam ga slušao, zapitao sam se
je li 109 godina
za pomaganje ljudima koji su bježali iz ratom zahvaćenih zemalja
ili u potrazi za boljim životom pravda?
Kostas je to učinio zbog novca.
To je financijska industrija.
Puno je novca u igri koji odlazi mnogim ljudima
uključenima u krijumčarenje ljudi.
Ali ne mogu zamisliti kako je tim muškarcima, ženama i djeci
koji u očaju bježe i onda umiru u tim kamionima.
Stisnuti poput sardina,
nakon što su potrošili sve što imaju da bi stigli do cilja,
u nadi da će imati bolji život.
Obojica krijumčara koje sam upoznao
umanjili su ozbiljnost onoga u što su bili umiješani,
ali čuo sam da se manje od tri kilometra od zatvora,
nalazi izbjeglički kamp za ljude prokrijumčarene u Grčku.
Pustili su me iz zatvora tijekom dana
da bih čuo njihovu stranu priče.
Ovo je jedan od mnogih izbjegličkih kampova u Grčkoj
u kojima migranti i izbjeglice traže azil.
Mnogima je olakšanje, nakon puta i rizika, to što se nalaze ovdje.
Postoje deseci ovakvih kampova diljem Grčke.
Samo u ovome nalazi se 700 ljudi.
G. Ahmede?
Ahmed Haji je iz sjevernog Iraka.
On i njegova brojna obitelj pobjegli su od rata.
Angažirali su krijumčara
koji je obećao prebacivanje u zapadnu Europu i bolju budućnost.
No stvarnost je da su zaglavili u Grčkoj
i da tri i pol godine žive u ovom kontejneru.
Reci mi kako si putovao.
Došao sam u Istanbul.
Našao sam krijumčara.
Platio sam mu gotovo 80 000 dolara.
U vozilu smo bili gotovo dva sata,
a onda smo do granice hodali sedam sati.
Naišli smo na vodu, rijeku.
Čamac je bio malen.
Trebalo je biti za dvadesetak ljudi, ali nas je ukupno bilo 47-ero.
Pobacali su nam torbe i sve da bi oslobodili prostor za nas.
Malu djecu morali smo staviti pod noge.
Bila je to velika rijeka. Nije bilo nimalo ugodno.
U jednom trenutku moju obitelj, uz četvoricu sinova, odnijela je voda.
Voda nas je odnijela i mislili smo da je to to!
Ahmed i njegova obitelj bili su sretnici.
Tamo je bio moj poznanik.
Od kuće je otišao par mjeseci prije nas.
Pao je u vodu, supruga i dvoje djece su se utopili.
Tijela nikad nisu nađena.
Više od tisuću migranata godišnje izgubi život pri pokušaju dolaska u Europu.
Kad si se našao s krijumčarima, što su ti obećali?
Plan je bio odmah otići u Bugarsku.
Zato smo toliko platili.
Ali prevarili su me i doveli ovamo.
Na nekim rutama
drugi krijumčari pljačkali su ljude.
Jesi li to očekivao kad si pobjegao iz Iraka
i krijumčarima mnogo platio, da ćeš završiti u izbjegličkom logoru?
Krijumčarenje se temelji na lažima. Tu nema istine.
Šokantno je da se to događa.
Hvala što si s nama podijelio svoju priču.
Grčke vlasti odbiju više od polovine zahtjeva za dobivanje azila.
Ahmed i njegova obitelj, kao i stotine tisuća poput njih,
riskirali su živote i izgubili ušteđevinu za vrlo neizvjesnu budućnost.
On priča posve drukčiju priču o sudjelovanju krijumčara
u transportu ljudi i obitelji poput njegove
s jednog mjesta na drugo.
Kaže da nisu dobri ljudi.
Manipulativni su, lažu, rade samo zbog novca
i ugrožavaju živote obitelji poput njegove baveći se time.
No dokle god je ljudi što bježe od siromaštva i rata,
migranti će nastaviti dolaziti,
a krijumčari će masno zarađivati.
U zatvoru Diavata potražit ću Kostasa,
krijumčara ljudi koji služi 109 godina.
Rekao mi je za koje je kazneno djelo osuđen,
ali imam još pitanja za njega.
Imaš li još neriješenih sudskih sporova?
Da, imam ih još.
Mnogi krijumčareni ljudi izgube život.
Živote gube jer ih muškarci poput tebe
čekaju s druge strane da ih prevezu.
Zato im daješ nadu, nadu koja se katkad ne realizira
jer na tom putu umru.
Što kažeš na to?
Ti slučajevi nemaju veze sa mnom.
Nikad nisam sudjelovao u takvom incidentu.
Nikad mi se to nije dogodilo.
Znači, ne sramiš se i ne kaješ se?
Ne.
Misliš li da su duge zatvorske kazne za krijumčare ljudi
rješenje za odvraćanje ljudi od činjenja onoga što si činio ti?
Duge kazne ne djeluju.
Sedamdeset posto zatvorenika to će ponoviti čak i ako to ne žele,
jer vani ih ne čeka ništa.
Ne srami se onoga što čini.
Ne misli da vladina politika
povećanja kazni odvraća krijumčare,
a možda i odvraća neke ljude.
Ali mislim da Kostasa to ne odvraća.
Osim svih krijumčara ljudi u zatvoru,
ovdje imaju još jedan veliki izazov.
Kad sam došao,
rekli su mi da je 50 % novih zatvorenika pozitivno na drogu.
Moj cimer Nico bio je ovisnik o heroinu.
-Hvala, prijatelju. -Hvala.
Ali Diavata ima poseban odjel za odvikavanje od droga,
jedinstven za zatvor.
Odjel je smješten u zasebnoj sigurnoj zoni.
Zatvorenici se moraju prijaviti, a onda uprava zatvora odlučuje tko može doći.
Ovo se jako razlikuje od zatvora?
Da, potpuno je drukčije.
Često se ne osjećam kao u zatvoru.
Trideset-petogodišnji George
jedan je od 13-orice zatvorenika koji prolaze kroz program odvikavanja.
Slikali smo Prometeja kako krade vatru.
Prometej je naziv naše zajednice.
To je naše geslo
i to izvikujemo nakon terapije.
Zajedno smo, povezani dušom, jedni za druge, za bolji život!
Mi smo Prometej!
Tih trinaestorica zatvorenika znaju da su sretnici.
U odjelu ima mjesta za 84-oricu,
ali s tako malo novca,
mogu pomoći samo djeliću zatvorenika kojima je potrebno liječenje.
Dijelim je s drugim članom zajednice.
George se skinuo s droge,
ali mora se pobrinuti za to kad ga za dvije godine puste,
da se ne vrati drogi.
Zašto si u zatvoru?
Odslužujem zatvorsku kaznu za oružanu pljačku fantomkom.
Banke,
pošte, kladionice.
I slično.
Koje oružje upotrebljavaš?
Automatsko, ne revolver.
Jesi li ikad upotrijebio oružje?
Nikad nisam nekog upucao.
Pucao sam u zrak da ih uplašim da dođem do novca.
Morao sam to činiti da dođem do droge.
Heroin, kokain, hašiš…
-Sve. -Sve.
Zato si ovdje u ovoj terapijskoj zajednici
i liječiš ovisnost o drogama koja potiče kaznena djela.
Otkad sam bio dijete,
imao sam tu sliku o sebi,
da sam kriminalac, da sam loš,
a ovdje je upravo suprotno.
Našao sam ljude koji mi pokazuju pravu ljubav i poštovanje.
Dobro jutro, svima.
Dobro jutro.
Tko će podijeliti svoje misli?
Svaki dan imaju grupnu terapiju
da bi se bolje razumjeli i nosili se sa svojim ovisnostima.
Dobro jutro, zajednico.
Teško mi je govoriti o tome, ali trudim se.
Nakon dugo vremena, posjetila me sestra.
Napokon smo razgovarali o nekim problemima s ocem.
Razgovarao sam s jednim od svoje djece. Drugo dvoje ne razgovaraju sa mnom.
Kad bi bar znali da se njihov otac
čovjek koji se promijenio.
Izvrsno. Zagrljaj.
Bila je to emotivna terapija.
Odrasli muškarci koji su počinili kaznena djela otvoreno su govorili
o svojim dnevnim ili tjednim izazovima.
To je ono što ovaj program, ova terapijska zajednica,
nastoji postići, tim dečkima dati sredstva, alate,
sposobnost da promijene svoje živote.
Znamo da kad promijene život,
to mijenja život potencijalne žrtve.
Po meni je to silno važno.
Danas jedan iz skupine navršava 40 godina.
Pomoći ću ti.
Znam staviti pregaču, George.
Već si pripremio glazuru.
Uzmi glazuru i razmaži je.
Počet ću od sredine.
Jesi li impresioniran?
Ide ti bolje nego meni.
Dobro. Kakav je osjećaj skinuti se s droge?
Nisam vjerovao da ću živjeti bez droge.
Nisam vjerovao da ću moći raditi, čak ni ispeći ovu tortu.
Jesi li svjestan toga koliku si bol vjerojatno prouzročio
kad si oružjem zastrašivao ljude?
Razumijem kako su se osjećali.
Mogu se staviti u njihov položaj. Shvaćam to.
To ne mogu promijeniti.
Osjećam krivnju i kajanje.
Pomirio sam se sa svojom prošlosti.
Poživio dugo i ostario Sijedu kosu dobio
Daj svima Svjetlo znanja
I neka svi kažu da ovdje je mudar čovjek
Prema onome što sam vidio,
ovaj odjel zatvorenicima pruža prijeko potrebnu pomoć.
Šteta je što pomaže samo 13-ero ljudi.
Obećao sam cimeru Nicou, koji je u zatvoru zbog ubojstva,
košarkašku utakmicu prije odlaska iz zatvora.
Nico je već bio u programu za odvikavanje od droga,
ali nije mogao izdržati intenzitet i ubrzo je odustao.
Sad očajnički želi drugu priliku.
Kad sam bio ondje, vidio sam da režim, struktura, mnogo zahtjeva od tebe.
To ovdje može biti izazov. Misliš li da si spreman vratiti se?
Tamo se moraš pogledati u ugledalo,
shvatiti tko si, što si učinio.
Kad si ovdje, teško je suočiti se sa sobom.
Svima je teško.
Zašto misliš da si sada spreman?
Osjećam da mi godine omogućuju da tome pristupim drukčije
i da je to za moje dobro, bez negativnih posljedica.
Vrijeme je da odlučim što ću sa životom nakon izlaska…
Moram biti spreman za društvo.
Nadam se da ću izaći iz zatvora,
biti normalna osoba i zaboraviti što sam prošao u ovih 15 godina.
ŠESTI DAN
Moje je zadnje jutro u zatvoru Diavata.
Ali svaki od mojih trojice cimera mogao bi tu ostati desetljeće ili više,
čak i uz smanjenje kazne kroz rad.
Vjerojatno će im se sljedećih godina pridružiti još krijumčara ljudi.
To bi moglo ograničavati ono što zatvor može učiniti
da se drugi zatvorenici promijene.
Prije nego što odem, želim pitati direktora zatvora,
Anastasiosa Papadopoulosa, što misli o tome.
Ovdje imate dobre programe.
Odjel za ovisnike.
Ali vrlo je malo mjesta za njih da bi to iskoristili…
Stvarnost je da su nam resursi vrlo ograničeni.
Zatvor je namijenjen za kakvih 360 ljudi.
U ovom trenutku umjesto 360, imamo 440 zatvorenika.
To je broj ljudi koji uvelike nadilazi mogućnosti zatvora.
No sve veći broj zatvorenika,
ne samo ovdje, nego diljem zemlje, pomaže krijumčarenju ljudi.
Znači li to onda da vrlo duge kazne koje im se dosuđuju
ne odvraćaju onoliko koliko se zakonodavac nadao?
To je istina,
ali stroža kazna odvraća od počinjenja djela.
Osim izricanja presuda, moramo te ljude i educirati
o tome da su to što su počinili teška kaznena djela.
Dovoditi ljudske živote u opasnost po meni je teško kazneno djelo.
Ali prema onome što sam vidio i čuo,
ovu novu vrstu kriminalaca moglo bi biti najteže reformirati.
Vidio sam sjajne inicijative
koje nekim zatvorenicima život mijenjaju nabolje.
No jesam li vidio sustav koji može reformirati novi tip zatvorenika,
krijumčare ljudi?
Nisam baš siguran.
Prijevod titlova: Kristijan Nikolić